Tiril Eckhoff

Tiril Kampenhaug Eckhoff (født 1990) er en norsk tidligere skiskytter som representerte Fossum Idrettsforening i Bærum. Hun debuterte i verdenscupen i 2010/11-sesongen i Oslo i mars 2011. Hun vant verdenscupen sammenlagt i 2020/21 og tok ti VM-gull, hvorav tre individuelle. Fra OL har hun to gull, to sølv og fire bronse.

 Karriere 
Eckhoff debuterte i verdenscupen i 2010/11-sesongen i Oslo i mars 2011. 
I vinter-OL 2014 i Sotsji gikk Eckhoff andre etappe på Norges lag som ble olympisk mester på mix-stafett.Brandslet, Steinar (20. februar 2014) «NTNU-student olympisk mester». Gemini.no De andre på det norske laget var Tora Berger, Ole Einar Bjørndalen og Emil Hegle Svendsen. Hun tok bronse på fellesstarten og stafetten i Sotsji.

Den 6. desember 2014 vant hun sin første verdenscupseier, da hun vant sprinten i Östersund.NRK.no - Tiril (24) vil ikke bli sammenlignet med Johaug og Bjørgen, besøkt 6. desember 2014.

Den 5. mars 2016 ble Eckhoff verdensmester på sprinten i VM i Holmenkollen. Hun gikk også på det norske laget som tok gull i stafett. De andre på laget var Synnøve Solemdal, Fanny Horn Birkeland og Marte Olsbu.

I Vinter-OL 2018 i Pyeongchang gikk Eckhoff inn til bronse på fellesstarten.

I VM i skiskyting 2019 i Östersund gikk Eckhoff på det norske laget som tok gull på blandet stafett, sammen med Marte Olsbu Røiseland, Tarjei Bø og Vetle Sjåstad Christiansen. Eckhoff gikk også på det norske laget som tok gull på 4 × 6 km stafett.

I VM i skiskyting 2020 i Antholz var hun med på det norske laget som tok gull på blandet stafett. Marte Olsbu Røiseland, Tarjei Bø og Johannes Thingnes Bø var de andre på det norske laget. Eckhoff gikk også på det norske laget som tok gull på 4 × 6 km stafett. Hun ble nummer to i verdenscupen i skiskyting 2019/20, like bak vinneren Dorothea Wierer.

I VM i skiskyting 2021 i Pokljuka gikk hun tredje etappe på det norske laget som tok gull på 4 × 7,5 km miksstafett. Sturla Holm Lægreid, Johannes Thingnes Bø og Marte Olsbu Røiseland gikk de øvrige etappene. Eckhoff tok også gull på 7,5 km sprint og 10 km jaktstart og på stafetten der hun gikk andre etappe. Ingrid Landmark Tandrevold, Ida Lien og Marte Olsbu Røiseland gikk de øvrige etappene.

Hun vant verdenscupen sammenlagt sesongen 2020/21.

I vinter-OL 2022 i Beijing gikk hun andre etappe på Norges lag som tok gull i blandet stafett. De øvrige på laget var Marte Olsbu Røiseland, Tarjei Bø og Johannes Thingnes Bø. Hun tok bronse på jaktstarten, i tillegg til sølv på fellesstart, og har dermed tatt åtte OL-medaljer.

Hun tok sin 29. verdenscupseier da hun vant jaktstart i Holmenkollen 19. mars 2022. Hun gikk dermed forbi Tora Berger og ble mestvinnende norske kvinne i verdenscupen i skiskyting. Samme dag ble hun tildelt Holmenkollmedaljen, av Kong Harald.NRK.no - Klæbo, Graabak, Røiseland og Eckhoff fikk Holmenkollmedaljen, besøkt 3. november 2022. Hun endte på ellevteplass totalt i Verdenscupen i skiskyting 2021/22, og hennes beste cup ble sprintcupen der hun endte på sjuendeplass.

Sommeren og høsten 2022 slet Eckhoff med kroppen etter en hard sesong og koronavirus, og hun måtte derfor nedprioritere trening og prioritere hvile. Hun stod over NM i rulleskiskyting 2022 og Blinkfestivalen 2022.ABC Nyheter - Tiril Eckhoff dropper NM etter sommerens smell, besøkt 3. november 2022.Aftenposten.no - Eckhoff står over landslagssamlinger: – Har gått på en liten smell, besøkt 3. november 2022. Hun stod også over landslagssamlingene i denne perioden. I november sendte Norges skiskytterforbund ut en pressemelding som informerte om at hun måtte stå over sesongstarten 2022/23, og måtte ta pause fra treninger eller konkurranser en periode.Nettavisen.no - Skiskytteren Tiril Eckhoff tar pause fra trening og konkurranse, besøkt 3. november 2022.Dagsavisen.no - Eckhoff ute på ubestemt tid: – Har ikke hatt det helt bra, besøkt 3. november 2022.

I mars 2023 meddelte at hun la opp som skiskytter.

 Verdenscupen 
 Renn: Deltatt i antall renn/totalt antall renn. Poeng: Antall verdenscup-poeng. Plass: Plassering i cup.

 Sesong Totalt Individuelt Sprint Jaktstart Fellesstart Poeng Plass Poeng Plass Poeng Plass Poeng Plass Poeng Plass2011/12 74  54.  —  —  17  63.  21  56.  36  34.2012/13 299  29.  —  —  127  28.  98  28.  74  25.2013/14 566  7.  56  10.  187  9.  236  5.  87  8.2014/15 598  8.  41  24.  307  6.  123  20.  127  14.2015/16 544  11.  63  14.  158  20.  189  10.  134  10.2016/17 566  11.  2  72.  277  6.  168  16.  119  12.2017/18 297  23.  19  39.  130  16.  90  29.  58  27.2018/19 517  13.  64  14.  154  20.  176  10.  123  15.2019/20 786  2.  61  15.  283  3.  232  1.  210  2. 2020/21 1152  1.  41   27.  420   1.  360   1.  172   5. 2021/22 555  11.  41  13.  256  7.  158  13.  100  11.

 Verdenscupseire 
 Nr. Dato Sted Øvelse1  6. desember 2014   Östersund  7,5 km sprint2  5. mars 2016   Oslo (VM)  7,5 km sprint3  10. mars 2017   Kontiolax  7,5 km sprint4  19. mars 2017   Oslo  12,5 km fellesstart5  18. januar 2018   Antholz   7,5 km sprintDagsavisen - Eckhoff slo tilbake med seier i Antholz, besøkt 18. jabuar 2018.6  7. februar 2019  Canmore  12,5 km forkortet normaldistanse7  15. desember 2019  Hochfilzen  10 km jaktstart8  20. desember 2019  Annecy-Le Grand-Bornand 7,5 km sprint9  21. desember 2019  Annecy-Le Grand-Bornand 10 km jaktstart10  22. desember 2019  Annecy-Le Grand-Bornand 12,5 km fellesstart11  15. januar 2020  Ruhpolding  7,5 km sprint12  19. januar 2020  Ruhpolding  10 km jakstart13  8. mars 2020  Nové Město  12,5 km fellesstart14  6. desember 2020  Kontiolax  10 km jaktstart15  18. desember 2020  Hochfilzen  7,5 km sprint16  19. desember 2020  Hochfilzen  10 km jaktstart17  8. januar 2021  Oberhof  7,5 km sprint18  9. januar 2021 Oberhof 10 km jaktstart19  14. januar 2021  Oberhof  7,5 km sprint20  13. februar 2021  Pokljuka (VM)  7,5 km sprint21  14. februar 2021  Pokljuka (VM)  10 km jaktstart22  6. mars 2021  Nové Město  7,5 km sprint23  7. mars 2021  Nové Město  10 km jaktstart24  12. mars 2021  Nové Město  7,5 km sprint25 13. mars 2021  Nové Město  10 km jaktstart26 19. mars 2021  Östersund  7,5 km sprint27 6. mars 2022  Kontiolax  10 km jaktstart28  18. mars 2022   Oslo  7,5 km sprint29  19. mars 2022  Oslo  10 km jaktstart

 Mesterskap 

 Olympiske leker 

Leker15 kmSprintJaktstartFellesstartStafettMiksstafett Sotsji 2014 18. plass 18. plass 24. plass Bronse Bronse Gull Pyeongchang 201823. plass24. plass9. plass Bronse4. plass Sølv Beijing 202222. plass11. plass Bronse Sølv 4. plass Gull

 Verdensmesterskap 

Mesterskap15 kmSprintJaktstartFellesstartStafettMiksstafettParstafett 2015 Kontiolax 52. plass 19. plass 18. plass 16. plass 5. plass Bronse 1   2016 Oslo 43. plass Gull  17. plass 24. plass Gull 3 Bronse 1   2017 Hochfilzen 39. plass 13. plass 30. plass 12. plass 11. plass 8. plass  2019 Östersund37. plass 9. plass Sølv5. plass Gull 3 Gull 2 —  2020 Antholz 15. plass  59. plasshttps://ibu.blob.core.windows.net/docs/1920/BT/SWRL/CH__/SWSP/BT_C73B_1.0.pdf 20. plasshttps://ibu.blob.core.windows.net/docs/1920/BT/SWRL/CH__/SWPU/BT_C73D_1.0.pdf  7. plass Gull 3 Gull 2 —  2021 Pokljuka 23. plass    Gull  Gull Bronse Gull 2 Gull 3 Sølv
Tallet på stafettene markerer hvilken etappe Eckhoff gikk.

 Privat 
Hun var elev ved NTG Lillehammer og har for tiden permisjon fra Norges teknisk-naturvitenskapelige universitet, hvor hun er student ved sivilingeniør-/masterprogrammet i produktutvikling og produksjon.informasjon om studieprogrammet produktutvikling og produksjon ved NTNU (Besøkt 15. april 2015)

Hun er søster til skiskyttertrener Stian Eckhoff og skiskytter Kaja Eckhoff.

 Se også 
 Gullklubben
 Liste over norske mestvinnende vinterolympiere

 Referanser 

 Eksterne lenker 





Kategori:Personer fra Bærum kommune
Kategori:Norske skiskyttere
Kategori:Olympiske mestere for Norge
Kategori:Olympiske mestere i skiskyting
Kategori:Olympiske sølvmedaljevinnere for Norge
Kategori:Olympiske sølvmedaljevinnere i skiskyting
Kategori:Olympiske bronsemedaljevinnere for Norge
Kategori:Olympiske bronsemedaljevinnere i skiskyting
Kategori:Verdensmestere i skiskyting
Kategori:Norgesmestere i skiskyting
Kategori:Best av de beste-deltakere
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Skiskyttere under Vinter-OL 2014
Kategori:Deltakere for Norge under VM i skiskyting 2015
Kategori:Deltakere for Norge under VM i skiskyting 2016
Kategori:Deltakere for Norge under VM i skiskyting 2017
Kategori:Deltakere for Norge under Vinter-OL 2018
Kategori:Skiskyttere under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under VM i skiskyting 2019
Kategori:Deltakere for Norge under VM i skiskyting 2020
Kategori:Deltakere for Norge under VM i skiskyting 2021
Kategori:Medaljevinnere under Vinter-OL 2022
Kategori:Deltakere for Norge under Vinter-OL 2022
Kategori:Skiskyttere under Vinter-OL 2022
Kategori:Vinnere av Holmenkollmedaljen
Kategori:Mesternes Mester-deltakere
Kategori:Skal vi danse-deltakere